Moving Pictures

Το Moving Pictures είναι το όγδοο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 12 Φεβρουαρίου του 1981 μέσω της δισκογραφικής εταιρίας "Anthem Records".

Ιστορία του δίσκου
Κατά την περιοδεία για την προώθηση του "Permanent Waves", οι Rush συνεργάστηκαν με το καναδικό συγκρότημα Max Webster, των οποίων ο στιχουργός Πάι Ντιμπουά τους προσέφερε τους στίχους ενός από τα τραγούδια τα οποία είχε γράψει. Οι Rush αποδέχτηκαν την προσφορά και μετά από προσαρμογή από τον Νιλ Πιρτ, το συγκεκριμένο τραγούδι εξελίχθηκε στο "Tom Sawyer".

Η δημοτικότητα του συγκροτήματος έφθασε στο απόγειο της με το "Moving Pictures", το οποίο συνέχισε στο ύφος του προκατόχου του, με μικρότερα σε διάρκεια κομμάτια και εμπορικά αποδεκτό progressive rock το οποίο τους βοήθησε να γίνουν παγκοσμίως γνωστοί ως ένα από τα σημαντικότερα συγκροτήματα του είδους. Το "Tom Sawyer", έγινε το πιο γνωστό τραγούδι των Rush, ενώ το "Limelight" έλαβε πολύ συχνές μεταδόσεις από τους ραδιοφωνικούς σταθμούς της εποχής.

Το "Moving Pictures" είναι το τελευταίο άλμπουμ του συγκροτήματος στο οποίο συμπεριλήφθηκε ένα μεγάλης διάρκειας τραγούδι, με το "The Camera Eye" να αγγίζει τα έντεκα λεπτά.The Camera Eye by Rush Songfacts Στον δίσκο συμπεριλήφθηκαν, επίσης, το "YYZ", το οποίο είναι κωδικός αεροδρομίου για το διεθνές αεροδρόμιο του Τορόντο,YYZ by Rush Songfacts το "Red Barchetta", εμπνευσμένο από την σύντομη φουτουριστική ιστορία του Ρίτσαρντ Φόστερ με τίτλο "A Nice Morning Drive",Red Barchetta by Rush Songfacts ενώ το άλμπουμ ολοκληρώνεται με τα "Witch Hunt" και "Vital Signs", το οποίο περιέχει ρέγκε στοιχεία, κάτι που εισήχθηκε στον ήχο του συγκροτήματος στο προηγούμενο τους άλμπουμ και συνεχίστηκε κατά το υπόλοιπο της δεκαετίας του '80.Vital Signs by Rush Songfacts

Το εξώφυλλο του δίσκου είναι μία φωτογραφία τραβηγμένη μπροστά από το κτίριο του νομοθετικού σώματος του Οντάριο, η οποία παρουσιάζει αχθοφόρους να κουβαλούν πίνακες (moving pictures), ενώ στην άκρη της εικόνας υπάρχουν άνθρωποι που κλαίνε γιατί οι πίνακες είναι συγκινητικοί (moving). Στο οπισθόφυλλο, υπάρχει ένα κινηματογραφικό συνεργείο γυρίζοντας μία ταινία από το όλο σκηνικό (moving picture). Οι πίνακες οι οποίοι μεταφέρονται είναι μία αντίστροφη μορφή του εξώφυλλου του δίσκου "2112", η διάσημη εικόνα των σκύλων που παίζουν πόκερ και η πυρά της Ιωάννας της Λωραίνης.

Το άλμπουμ γνώρισε πολύ μεγάλη επιτυχία, ανεβαίνοντας στην κορυφή των τσαρτ της πατρίδας του συγκροτήματος και την τρίτη θέση στους καταλόγους της Μεγάλης Βρετανίας και του αμερικάνικου Billboard. Έχει βραβευθεί ως τετραπλά πλατινένιο στον Καναδά και τις Ηνωμένες Πολιτείες και θεωρείται ένας από τους καλύτερους δίσκους του είδους.Rush Moving Pictures - Rolling Stone Τα τρία σινγκλ του δίσκου, "Limelight", "Tom Sawyer" και "Vital Signs" κατάφεραν να μπουν στις λίστες των τσαρτ και να ανεβάσουν ακόμη περισσότερο την δημοτικότητα των Rush.

Οι κριτικές για τον δίσκο υπήρξαν ιδιαίτερα θετικές, με το "Allmusic" να του δίνει την άριστη βαθμολογία των πέντε αστεριών, το "Sputnik Music" μέσο όρο βαθμολογιών 4,4 / 5, το "Ultimate Guitar" 9,7 / 10 και το "Metal Archives" 96%.

Λίστα Τραγουδιών
1. Tom Sawyer (Lee, Lifeson, Peart, Pye Dubois) - 4:37
2. Red Barchetta (Lee, Lifeson, Peart) - 6:12
3. YYZ (Lee, Peart) - 4:25
4. Limelight (Lee, Lifeson, Peart) - 4:23
5. The Camera Eye (Lee, Lifeson, Peart) - 10:58
 I. New York - 6:44
 II. London - 4:12
6. Witch Hunt (Lee, Lifeson, Peart) - 4:46
7. Vital Signs (Lee, Lifeson, Peart) - 4:47

Θέσεις τσαρτ
Moving Pictures (άλμπουμ)

Επίσημη κυκλοφορία: 12 Φεβρουαρίου 1981
ΧώραΘέση Καναδάς   1 Ηνωμένο Βασίλειο   3 Ηνωμένες Πολιτείες Rush | Awards | AllMusic  3 Ολλανδία dutchcharts.nl - Discography Rush  19 Σουηδία swedishcharts.com - Discography Rush  32 Νορβηγία norwegiancharts.com - Discography Rush  34Limelight (σινγκλ)

Επίσημη κυκλοφορία: 28 Φεβρουαρίου 1981
ΧώραΘέση Καναδάς   18 Ηνωμένες Πολιτείες   55

Vital Signs (σινγκλ)

Επίσημη κυκλοφορία: Μάρτιος 1982
ΧώραΘέση Ηνωμένο Βασίλειο   41Tom Sawyer (σινγκλ)

Επίσημη κυκλοφορία: Μάιος 1981
ΧώραΘέση Καναδάς   24 Ηνωμένο Βασίλειο   25 Ηνωμένες Πολιτείες   44

Βραβεία
Moving Pictures (άλμπουμ)
Ηνωμένες Πολιτείες (RIAA Certification): 4 x πλατινένιος RIAA certifications
Καναδάς (CRIA Certification): 4 x πλατινένιος 
Ηνωμένο Βασίλειο (BPI Certification): Ασημένιος 

Μέλη των Rush
Οι μουσικοί οι οποίοι ηχογράφησαν το "Moving Pictures" ήταν οι εξής:
 Τζέντι Λι - φωνητικά, μπάσο, πλήκτρα, συνθεσάιζερ
 Άλεξ Λάιφσον - ηλεκτρική και ακουστική κιθάρα
 Νιλ Πιρτ - τύμπανα, κρουστά

Παραπομπές 

Πηγές
 Moving Pictures - Rush | Songs, Reviews, Credits, Awards | AllMusic
 Rush - Moving Pictures (album review) | Sputnikmusic
 Rush - Moving Pictures - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1981